tomron87/hebrew-wikipedia-sentences-corpus huggingface dataset:
באוגוסט 2005 רכשה אמבלייז את חברת ויקון (VCON), חברה ישראלית שנוסדה ב-1994 והונפקה בבורסת פריז ב-1998 ויקון סיפקה לארגונים מערכות חומרה ותוכנה לשיחות ועידה בווידאו ואודיו ונקלע לקשיים באותה עת.
בינואר 2006 רכשה את חברת "סמארט קונטנט" שנוסדה על ידי נבות וולק.
רכישת השליטה בחברת "פורמולה מערכות"
בספטמבר 2006 רכשה חברת אמבלייז את השליטה בחברת החזקות ההיי-טק פורמולה מערכות שבשליטת דני גולדשטיין וקרן פימי, בתמורה ל-67 מיליון דולר.
אמבלייז מימנה את הרכישה באמצעות 40 מיליון דולר שהיו בקופתה ואת שאר הסכום גייסה בהלוואות תמורת שעבוד מניות החברה.
בעקבות הרכישה, עיקר הפעילות של קבוצת אמבלייז היה בפורמולה מערכות, המעסיקה מעל 5,000 עובדים במחזור שנתי של מעל לחצי מיליארד דולר.
בפברואר 2010 תבעה אמבלייז את חברת אפל וחברת מיקרוסופט על הפרת פטנט שנוגע לווידאו סטרימינג ואף ניסתה להגיע להסכם תמלוגים בגין השימוש בטכנולוגיה שהיוותה בסיס להנפקתה הראשונית.
לאחר שדירקטוריון אמבלייז פנה לקרן בבקשה להצהרת כוונותיה במקרה שישתלטו, הבהירה הקרן באופן רשמי שתוכניותיה כוללות סגירת פעילויות רבות ומכירה של הקבוצה בחלקים.
בתגובה החל רייפמן להגדיל את החזקותיו במניות מתוך הונו האישי (כ-60 מיליון דולר) והלוואות נוספות שלקח מגופים רבים ביניהם איש "השוק האפור" שלי נרקיס.
מיד לאחר ניצחונו באספת בעלי המניות החלה התדרדרות מהירה במצבו של רייפמן, כאשר שניים מתוך כ-30 נושיו הגישו לבית המשפט המחוזי בתל אביב בקשה לכינוס נכסים.
בית המשפט מינה מנהל מיוחד לכינוס נכסיו, והורה לרייפמן להעביר את מניות "אמבלייז" שבידיו לידי המנהל המיוחד.
לאחר שלא הועברו המניות במועד שהוגדר לכך, הואשם רייפמן בבזיון בית המשפט ונשלח למאסר של 45 ימים.
ביולי 2011 הרשיע בית המשפט המחוזי בתל אביב את רייפמן, בעבירות של קבלת דבר במרמה, זיוף ושימוש במסמך מזויף.
וגזר עליו ארבע שנות מאסר בפועל.
ב-2012 תבע שלי נרקיס את אמבלייז בטענה שרייפמן חתם על שטר משכון על פיו משכן לטובת נרקיס מניות שלו בחברת אמבלייז בשווי של כ-99 מיליון שקל.
במרץ 2009 הפכה קרן פורטיסימו קפיטל לבעלת עניין בחברה כשהגיעה לאחזקה של 16% מאמבלייז.
ב-2010 מכרה החברה את כל פעילותה ונותרה כשלד בורסאי עם קופת מזומנים של כ-140 מיליון דולר.
ב-2013 רכש איש עסקים האוקראיני אלכסנדר גרנובסקי את השליטה באמבלייז במטרה לשים יד על קופת מזומנים של החברה.
כמו כן שם החברה שונה לBSD קראון (BSD Crown).
בהמשך, השתמש בקופת המזומנים של אמבלייז לרכישת מניות השליטה ביבואנית המזון ויליפוד מידי האחים צבי ויוסי ויליגר תמורת כ-285 מיליון שקל.
ביולי 2015, שלוש שנים אחרי שרכש את השליטה, החליט אלכסנדר גרנובסקי לעזוב את עסקיו בישראל ומכר את החברה לאיש העסקים האוקראיני גרגורי גורטובוי.
בינואר 2018, הואשמו גרגורי גורטובוי ואלכסנדר גרנובסקי בעבירות גנבה בידי מורשה, קבלת דבר במרמה בנסיבות מחמירות, מרמה והפרת אמונים, עבירות הלבנת הון ועבירות דיווח.
לפי כתב האישום, גרנובסקי וגורטובוי העמידו את כספי החברות הציבוריות שבשליטתם (BSD לשעבר אמבלייז ווילי פוד השקעות) כבטוחות לטובת בנקים באוסטריה ובאזרבייג'ן, לצורך הבטחת החזר הלוואות שיקבלו חברות פרטיות זרות הקשורות לגרנובסקי, וזאת במסווה של הפקדת כספי החברות הציבוריות בפיקדונות בבנקים.
אמבר רוז טמבלין היא שחקנית, משוררת, סופרת, תסריטאית ובמאית קולנוע אמריקאית.
מועמדת פרס אמי ופרס גלובוס הזהב על תפקידה כג'ואן ג'ירארדי בסדרת הטלוויזיה "ג'ואן מארקדיה".
התפרסמה בעולם בשל הופעותיה בסרטים "אחוות הג'ינס", "הטינה 2" ו"127 שעות".
טמבלין נולדה בעיר החוף סנטה מוניקה שבקליפורניה לשחקן מועמד פרס האוסקר ראס טמבלין ולזמרת, המורה והאמנית בוני מארי.
סבה מצד אביה, אדי טמבלין, היה אמן וודוויל.
דודה הוא לארי טמבלין, הקלידן בלהקת הרוק "The Standells" משנות ה-60.
היא למדה ב"בית הספר האלטרנטיבי בסנטה מוניקה", שלדבריה היה "מאוד לא שגרתי".
בגיל עשר גילמה את בילבי במחזה בית ספר; והסוכן של אביה, שרון דבורד, שהיה חבר של המשפחה שכנע בסופו של דבר את אביה לאפשר לטמבלין לצאת לאודישנים.
בין השנים 1995–2001, שיחקה טמבלין בדרמת בית החולים "בית חולים כללי" של רשת ABC, בתפקיד אמילי קווארטרמיין.
ב-2001 הופיעה בתפקיד אורח בסדרה "באפי ציידת הערפדים".
ובהמשך הופיעה כשחקנית אורחת בסדרות טלוויזיה אחרות וביניהם "בוסטון פאבליק", "אזור הדמדומים", "CSI: מיאמי" ו-"ללא עקבות".
טמבלין הגיעה לשיא הצלחתה המקצועית בשנת 2003 כאשר לוהקה לסדרת הטלוויזיה "ג'ואן מארקדיה" ב-CBS, למשך שתי עונות כג'ואן ג'ירארדי, ילדת סנדוויץ' במשפחת ג'ירארדי.
בהן הועמדה לפרס גלובוס הזהב לשחקנית הטובה ביותר בסדרת דרמה לשנת 2003 ופרס אמי לשחקנית ראשית מצטיינת בסדרת דרמה לשנת 2004 ולעוד מספר פרסים ביניהם פרס בחירת הנוער, פרס סטלייט ופרס סאטורן, עליה זכתה.
בשנת 2010 החליפה טמבלין את אוליביה ויילד בעונה השביעית של סדרת הדרמה עטורת השבחים "האוס", בה היא מגלמת סטודנטית לרפואה בשם מרתה מאסטרס.
ב-2013, הצטרפה לסדרה הקומית "שני גברים וחצי" בדמותה של ג'ני.
ב-2014, התארחה בפרק בסדרה הקומית "קומיוניטי", ובשנת 2018 התארחה בסדרת המערכונים "היסטוריה שתויה" בדמותה של מרגרט סנגר.
ב-1995 שיחקה בסרטה הקולנועי הראשון "בנות עירומות חיות", תפקיד קטן בקומדיה עצמאית בתפקיד ג'יל, דמותה הצעירה של דיינה דלייני.
הופעתה המשמעותית הראשונה על מסכי הקולנוע התרחשה בשנת 2002 בסצנת הפתיחה של מותחן האימה "הצלצול".
ב-2005 תהילתה צברה תאוצה לאחר שגילמה תפקיד ראשי בקומדיית הנעורים "אחוות הג'ינס" כטיבי רולינס, אותה גם גילמה בסרט ההמשך "אחוות הג'ינס 2" שיצא שלוש שנים לאחר מכן.
ב-2006 זכתה לביקורות טובות ולמועמדות לפרס אינדפנדנט ספיריט על הופעתה כנערה המואשמת בהרג תינוקה בדרמה העצמאית "סטפני דליי".
באותה שנה גילמה את התפקיד הראשי, אוברי, אחותה של קארן דייוויס, בסרט האימה "הטינה 2".
בסרט היא נדבקת בקללה המסתורית.
בשנת 2009 היא שיחקה במותחן הפשע "מעבר לכל ספק" בתפקיד אלה קריסטל, סגניתו של התובע המחוזי מארק האנטר (מייקל דאגלס).
כמו כן, שיחקה בדרמה הקומית "מה שעולה למעלה" בכיכובה של הילרי דאף.
בשנת 2010 השתתפה בחלקו הראשון של סרט הדרמה הביוגרפי של דני בויל "127 שעות", כמייגן, מטיילת אותה פוגש מטפס ההרים ארון רלסטון (ג'יימס פרנקו) לפני נפילתו לקניון.
בשנת 2012, שיחקה בסרט "ג'אנגו ללא מעצורים".
בשנת 2018 שיחקה בסרט הדרמה "נוסטלגיה", כבת'אני אשמור, נכדתו של רונאלד (ברוס דרן).
טמבלין למדה בבית ספר לאומנויות התיאטרון מגיל 5 עד 14. היא התגלתה כשחקנית בגיל 9 כאשר כיכבה במחזה בית הספר בילבי.
בשנת 2014 החלה את התפקיד של דייזי דומרג'ה לקריאה חיה ב-" Ace Theater" בלוס אנג'לס של שמונת השנואים" של קוונטין טרנטינו.
היא נבחרה באופן אישי על ידי טרנטינו, חבר ותיק, יחד עם חברי הקאסט האחרים ביניהם סמואל ל.
הרומן הראשון של טמבלין "Any Man", יצא לאור ביוני 2018. עלילתו מתרכזת באישה, אנסית סדרתית שמתמקדת בטרף של גברים.
ספרה השני "Era of Ignition" יצא לאור במרץ 2019, והוא שילוב של ספר זיכרונות ומניפסט פמיניסטי, הספר הוא חקירה אישית של הפמיניזם בתקופות שונות.
בשנת 2016 ביימה טמבלין את סרטה הקולנועי הראשון "לצבוע בשחור" ("Paint It Black") שגם כתבה אותו לצד אד דאגרטי, ומבוסס על ספר באותו שם מ-2006. הסרט הוקרן בבכורה בפסטיבל הסרטים בלוס אנג'לס ב-2016, ושיחקו בין היתר ג'נט מק'תיר ואלפרד מולינה.
באוקטובר 2023, טמבלין, יחד עם עוד קבוצה של 54 אמנים ואישים בולטים בתעשיית הבידור חתמה על מכתב פתוח לנשיא ג'ו ביידן.
באוגוסט 2011 התארסה טמבלין לקומיקאי והשחקן האמריקאי-יהודי דייוויד קרוס , וב-6 באוקטובר 2012 נישאו השניים.
בשנת 2017 נולדה בתם הראשונה.
בראיון ב-2016 חשף קרוס כי טמבלין היא תומכת נלהבת של הילרי קלינטון לנשיאות ארצות הברית בבחירות 2016 וכי זה גרם ל"קרע קל "בנישואיהם, שכן הוא מעריץ בהתפעלות את הסנאטור ברני סנדרס.
לפעמים סיפרה כי היא בת הסנדקאות של השחקנים דין סטוקוול, המוזיקאי ניל יאנג ודניס הופר המנוח, אם כי בריאיון למגזין "Parade", טמבלין הסבירה ש"סנדק" היה "רק מונח רופף" עבור סטוקוול, יאנג והופר, שלושה חברים מפורסמים של אביה, שהיו תמיד בסביבת משפחתה בהתבגרותה, ושהיו להשפעות גדולות בחייה.
אמבר לורה הרד היא שחקנית אמריקאית.
התפרסמה בזכות תפקידיה בסרטים "לעולם אל תיכנע", "יומן הרום", "מרדף עצבני" ו"אקוומן".
הרד נולדה וגדלה באוסטין בירת טקסס, בתם של פייג' והקבלן דייוויד הרד.
היא גדלה כקתולית ובגיל 16 הפכה לאתאיסטית לאחר שאיבדה חברה קרובה בתאונת דרכים.
למדה דרמה באקדמיה הקתולית "סנט מייקל" והופיעה בפרסומות מקומיות, לפני שנסעה בגיל 17 לניו יורק כדי לפתח קריירת דוגמנות.
לאחר מכן נסעה ללוס אנג'לס כדי לפתח קריירת משחק.
בשנת 2004 הופיעה לראשונה בקולנוע בתפקיד קטן בסרט הדרמה "אורות ליל שישי".
באותה שנה התארחה בפרק בסדרה "ג'ק ובובי".
בשנת 2005 שיחקה בעונה השנייה בסדרה "The O.C." ובסרט "ארץ קרה".
ב-2006 התפרסמה לראשונה במותחן האימה "כל הבנים אוהבים את מנדי ליין" בתפקיד הראשי של התלמידה מנדי ליין.
באותה שנה התארחה בפרק בסדרה "מחשבות פליליות".
בשנת 2007 שיחקה בדרמת ההתבגרות "לזכור את המבוכה" לצד לייטון מיסטר.
ב-2007 שיחקה בסדרת ההתבגרות "תמרים נסתרים" והתארחה בפרק בסדרה "קליפורניקיישן".
בשנת 2008 שיחקה בדרמת הפעולה "לעולם אל תיכנע", בקומדיה "פיינאפל אקספרס" בתור אנג'י אנדרסון חברתו של הפקיד דייל דנטון (סת' רוגן) ובדרמה "לילות אל.
בשנת 2009 הופיעה לצידם של דמי מור ודייוויד דוכובני בדרמה הקומית " הג'ונסונים", במותחן הפסיכולוגי "האב החורג" בתפקיד קלי חברתו של מייקל הארדין (פן בדג'לי) ובתפקיד קטן בקומדיה "ברוכים הבאים לזומבילנד".
בשנת 2010 שיחקה הרד בסרט "מחלקה סגורה", וב-2011 כיכבה בתפקיד ראשי לצידו של ניקולס קייג' בסרט הפעולה "מרדף עצבני" בתור המלצרית פיפר והשתתפה בדרמה הספרותית "יומן הרום", בתפקיד שנאל ארוסתו של איש העסקים סנדרסון (אהרון אקהרט).בנוסף שיחקה בשבעה פרקים בסדרה הכושלת "מועדון הפלייבוי" בתפקיד שפנפנת הפלייבוי באני מאורין.
בשנת 2013 שיחקה בסרטים "מצ'טה קטלני" "סירופ" ו"פרנויה".
בשנת 2014 שיחקה בסרט המותחן "3 ימים להרוג" לצידו של קווין קוסטנר.
בשנת 2015 הופיעה בסרט "מג'יק מייק 2" לצידו של צ'נינג טייטום.
בשנת 2010 יצאה מהארון כאשר הגיעה לאירוע מטעם הליגה ההומו-לסבית נגד השמצה, עם בת זוגה הצלמת טסייה ואן רי, איתה יצאה בין השנים 2008 עד 2011. היא אמרה בנוגע למיניותה: "אני לא מסווגת את עצמי בדרך כזו או אחרת - היו לי מערכות יחסים מוצלחות עם גברים ועכשיו אישה.
אני אוהבת את מי שאני אוהבת; האדם הוא מי שחשוב." בשנת 2012 החלה לצאת עם השחקן ג'וני דפ.
השניים נישאו ב-3 בפברואר 2015 בטקס אזרחי פרטי בביתם בלוס אנג'לס.
הם התגרשו כעבור 15 חודשים, בגירושים מכוערים, לטענתה, לאחר פרשיית אלימות מצידו כלפיה.
הרד הבטיחה לתרום את כלל כספי הגירושים לצדקה, אך נכון למאי 2022 עוד לא עשתה זאת.
לאחר שהתגרשה מדפ החלה לצאת עם היזם והמיליארדר הקנדי-אמריקאי אילון מאסק.
הם יצאו ביחד במשך מספר חודשים ב-2017, אבל נפרדו באותה השנה.
בדצמבר 2018 פרסמה הרד מאמר עמדה ב"וושינגטון פוסט", בו אמרה שעקב הפיכתה לסמל של קורבן לאלימות זוגית, היא איבדה הזדמנויות עבודה ונענשה על ידי החברה.
במרץ 2019 פורסם כי דפ תובע תביעת דיבה בסך 50 מיליון דולר כנגד הרד עקב הנאמר באותו מאמר, אף על פי שהוא אינו מוזכר, וטען כי היא זו שהייתה אלימה כלפיו במערכת היחסים.
ביולי 2021 פרסמה שנולדה לה בת ב-8 באפריל 2021 בתהליך פונדקאות.
בדצמבר 2024 הרד הביעה תמיכה פומבית בבלייק לייבלי בעקבות תלונת ההטרדה המינית שהגישה נגד ג'סטין בלדוני.
הרד טענה כי המדיה החברתית היא התגלמות האמרה "שקר עושה מחצית הדרך סביב העולם לפני שהאמת מספיקה לנעול את מגפיה".
היא ציינה כי חוותה זאת מקרוב.
במאי 2025 הרד פרסמה שנולדו לה תאומים."
ב-11 באפריל 2022 החל משפט תביעת הדיבה של דפ נגד הרד, ונמשך כשישה שבועות, עד 27 במאי של אותה שנה.
ב-1 ביוני 2022 הוכרע המשפט בניצחון לטובת דפ, לאחר שחבר המושבעים קבע שהרד הוציאה את דיבתו בכל שלושת הסעיפים אשר פורסמו במאמר, ופסקו תשלום של 10 מיליון דולר על הפגיעה ו-5 מיליון דולר נוספים כפיצוי, שהורדו ל-350 אלף דולר על ידי השופטת בעקבות מגבלת הסכום בווירג'יניה.
בנוסף פסקו המושבעים על תשלום של 2 מיליון דולר לזכותה של הרד, לאחר שמצאו שעורך דינו של דפ הוציא את דיבתה בסעיף אחד מתוך שלושת סעיפי התביעה הנגדית.
במאי 2022 הצדדים הגיעו להסכם פשרה לפיו הרד תשלם סכום סופי של 1 מיליון דולר.
שנהסרטתפקידהערות2004אורות ליל שישימריהSide FXשיי2005תתפגר סקסיסנדיארץ קרהג'וזי איימז הצעירה2006Price to Payטרישאלפא דוגאלינהכל הבנים אוהבים את מנדי לייןמנדי ליין2007ספיןאמברלזכור את המבוכהג'וליה פורד2008לעולם אל תיכנעבאחה מילרלילות אל.איי.
(אנ')כריסטיפיינאפל אקספרסאנג'י2009מחסלות לשעברניקימשפחת ג'ונסג'ן ג'ונסברוכים הבאים לזומבילנד406האב החורגקלי פורטר2010ובקרוב האפלהסטפניThe River Whyאדימחלקה סגורהקריסטן2011מרדף עצבניפייפריומן הרוםשאנל2013סירופסיקספרנויהאמה ג'נינגסמצ'טה קטלנימיס סן אנטוניו20143 ימים להרוגהסוכנת ויוי2015One More Timeג'ודמג'יק מייק 2 זואיThe Adderall Diariesלנה אדמונדהנערה הדניתאולה פולסון2017נשואים פלוס מינוספאניליגת הצדקמירה2018הריח שלהזלדהשדות לונדוןניקולה סיקסאקוומןמירה2021Gullyג'ויסליגת הצדק: גרסת סניידרמירה2022אקוומן 2: הממלכה האבודהTBARun Away with Me
שנהסדרהתפקידהערות2004ג'ק ובוביליזפרק: "Pilot"ההררייליפרק: "A Piece of the Rock"2005The O.C.אשת מכירותפרק: "Mallpisode"2006מחשבות פליליותליילה ארצ'רפרק: "Somebody's Watching"2007קליפורניקיישןאמברפרק: "California Son"סודות חבוייםגרטה מת'יוסתפקיד ראשי; 8 פרקים2011מועדון הפלייבויבוני מוריןתפקיד ראשי; 7 פרקים2015The Princeסרינהסרט טלוויזיה של The WB2021-2020העמדהנדין קרוסמיני-סדרה
אמבר הוא מכון התערובת הגדול בישראל ואף במזרח התיכון כולו.
המכון מייצר תערובות מזון לכל ענפי המשק החי כגון: ענפי הלול לסוגיהם השונים, פרות החלב, דגים ועוד.
המכון נמצא בבעלותם של כ-148 קיבוצים ומושבים מכל רחבי הארץ.
המכון הוקם ב-1961 על ידי קיבוצי גרנות ומושבים שיתופיים ממרכז הארץ והתרחב במשך השנים, ותוכן בידי האדריכל יעקב (קובה) גבר.
הוא החל לפעול בנובמבר 1961, וטקס הפתיחה הרשמי שלו, בנוכחות שר המסחר והתעשייה פנחס ספיר, נערך ב-20 ביוני 1962.
בשנת 1974 נכנסה לשותפות במפעל "הוד חפר" לשחיטה ולעיבוד של מוצרי בשר הודו ובשר עוף, טריים וקפואים; בהמשך עבר לבעלותה המלאה.
ניסתה "אמבר" למזג את "הוד חפר" עם המתחרה שלה "קבוצת א-ת" (איצקוביץ'-תנובה), אך הממונה על ההגבלים העסקיים, דרור שטרום, התנגד למיזוג.
המיזוג אושר שלוש שנים אחר כך.
באוקטובר 2009 רכשה "קבוצת א-ת" את "הוד חפר" מידי חברת "אמבר", כך שהפכה לחברה נכדה בבעלות משותפת עם חברת "תנובה".
במרץ 2004 התמזגה "אמבר" עם המתחרה שלה "מתמור" בעסקת החלפת מניות.
"מתמור" הפעילה מכון תערובת באשדוד, שנסגר לאחר המיזוג.
בשנת 2010 החלה החברה בשדרוג אתר "אמבר דרום" בהשקעה בסך 50 מיליון שקל, במסגרתה הוחלפו קווי יצור ישנים, נבנה מתקן אחסון נוסף והוקמו ממגורות נוספות.
אמבר פועל בשני מפעלי ייצור מרכזיים:
אמבר צפון - ממוקם באזור התעשייה גרנות, מול קיבוץ גן שמואל על כביש 65, בסמוך לתחנת הרכבת חדרה מזרח.
אמבר דרום - ממוקם סמוך לקיבוץ דביר על יד כביש 6.
אמבר שותפה ב"קבוצת א-ת" המתמחה בגידול, עיבוד ושיווק עופות והודים ובבעלותה שלוש משחטות: הוד חפר, "עוף הנגב" ו"משחטת כפר מנחם".
במפעל "אמבר צפון" נמצאת שלוחה של המסילה המזרחית, אשר יוצאת מתחנת הרכבת חדרה מזרח.
לאחר פירוקה של המסילה המזרחית בסוף שנות ה-60 של המאה ה-20 שירות רכבות הנוסעים במסילה נפסק ועד לחידושה של המסילה המזרחית השימוש היחיד למקטע זה של המסילה היה עבור המפעל.
במפעל "אמבר דרום" נמצאת שלוחה של מסילת הדרום ומסוף מטענים דבירה.
אמביוריקס היה מלך גאלי ששלט יחד עם שותפו לשלטון, קאטיבולקוס, על השבט הגאלי האבורונים שישב באזור הבלגי של גאליה במאה הראשונה לפני הספירה.
אמביוריקס מוכר לנו בעיקר בזכות ספרו של יוליוס קיסר, מלחמת גאליה, בו מתאר קיסר את כיבוש גאליה על ידו, ומלחמתו בשבטים השונים שבהתנגדותם הוא נתקל.
בספרו מציין קיסר את אמביוריקס ואת שבטו האבורונים, כשבט החשוב ביותר מבין השבטים הגרמאנים בם נלחם.
בזמן ההתעוררות הלאומית ששטפה את מדינות אירופה במאה ה-19, הפך אמביוריקס לסמל בלגי לאומי חשוב בזכות התמרדותו ההירואית כנגד קיסר שמתוארת בפירוט בספר מלחמת גאליה.
ב-57 לפנה"ס כבש קיסר את גאליה לרבות החלק הבלגי שלה (שמורכב מבלגיה של ימינו, צפון צרפת, לוקסמבורג, חלק מהולנד שמתחת לנהר הריין וחלקו הדרום-מערבי של דרום הריין-ווסטפליה של גרמניה).
מספר שבטים אכלסו שטח זה ונהגו להילחם אחד בשני באופן קבוע.
האבורונים נשלטו על ידי אמביוריקס וקאטיבולקוס.
ניתן להניח שבתחילה היו האבורונים אסירי תודה לרומאים, שכן הרומאים שחררו את כל השבטים מיחסי השליטה שהיו מקובלים ביניהם, הווה אומר - שום שבט אינו נמצא תחת חסותו של שבט אחר.
זאת משום דרישת הרומאים עם כניסתם כי על השבטים להיות כפופים כולם לרומא בלבד.
טענה זו מקבלת אישוש מהעובדה שלא שמענו על התנגדות השבטים הבלגים לרומאים וכניסתם לשטח שלוש שנים מתחילת הכיבוש.
במשך 3 שנים לא היו עימותים בין השבטים לרומאים.
בשנת 54 לפנה"ס כוחותיו של קיסר אשר שבו למגוריהם לאחר המערכה בבריטניה נזקקו באופן דחוף למזון.
לפיכך השבטים המקומיים אולצו להעביר חלקים מיבולם, שלא היה מוצלח באותה השנה, ללגיונות הרומיים.
נושא זה גרם לתסיסה רבה בקרב השבטים כלפי הרומאים.
בעקבות התסיסה, חבר אמביוריקס לקאטיבולקוס בתוכנית להתקוממות כנגד הכוחות הרומאיים ששלטו באזור.
גאיוס יוליוס קיסר, מלחמת גאליה תרגום מלטינית, מבוא והערות משה ליפשיץ.
(גרסה דיגיטלית של הספר בפרויקט גוטנברג)
יוליוס קיסר, מלחמת גאליה בשבעה ספרים, בצירוף ספר שמיני מאת אולוס הירטיוס.
תרגם מן המקור הרומי והוסיף מבוא, הערות ומפתח שמות: נ' רבן, תל אביב, יבנה, תשי"ט (1958).
קאסיוס דיו, היסטוריה (תרגום לאנגלית)
אמביוריקס, מאמר על המצביא הגאלי מאת ג'ונה לנדרינג (Jona Lendering), מבוסס על ספרו של לנדרינג Edge of Empire אודות הגבול הבלגי של האימפריה הרומית.
אמביוריקס 53-54 לפנה"ס, מאמר מאת ד"ר ג'ון ריקארד (היסטוריון של ימי הביניים), Rickard, J (26 March 2009), Ambiorix, fl.54-53 B.C.
אַמבִּין היא חברה ישראלית לייצור מוצרי פלסטיק ולוקרים.
מפעל אמבין לייצור דלתות ומוצרי פלסטיק הוקם על ידי חברת אמפא (50%), יחד עם החברה להשקעות של בנק מזרחי, אפרים טייבר, יונה גרסטנר (10%) ואמגט.
המפעל נחנך באשקלון באפריל 1965. בשנת 1972 ייצרה אמבין מוצרים פלסטיים לתעשיית הבנייה ולתעשייה, יריעות פוליאתילן לחממות, מדפים ומגירות פלסטיות לשילוב בריהוט וארונות מפלסטיק.
בשנים הראשונות נוהל המפעל בידי יונה גרסטנר ובהמשך בידי בנו, עוזי גרסטנר.
ניסיון של החברה להשקיע בחברת שיווק ביוון כשל והיא פרשה מההשקעה.
בשנת 1979 היו למפעל 140 עובדים, אולם הוא נתקל בקשיים והגיע אל סף סגירה במרץ 1981. בשנת 1983 נסגר המפעל והוא נרכש על ידי מנרב שהונפקה באותה שנה בבורסה.
בשנת 1971 הקימה אמבין את "אמבין תריסים" בחולון שייצרה חלונות אלומיניום.
בשנות ה-2000 ניהלה החברה רשת של חנויות זכיינים שכללה בשנת 2004 שמונה סניפים.
בעקבות קריסת הומלי החליטה החברה להתרחב ולהקים שישה סניפים חדשים.
בשנת 2005 רכשה אמבין עם שותפים את מפעל "במעסף" בקיבוץ גזר מידי כונס הנכסים והעבירה את קו הייצור של פרופילים מ-PVC מאשקלון לקיבוץ גזר.
הפעילות של אמבין הסבה לחברת מנרב בשנות ה-2000 הפסדים.
בינואר 2008 סגרה אמבין את פעילות הייצור באשקלון.
שאר פעילות הייצור של אמבין עברה לפעול בשם "מנרב פלסט" ופעילות השיווק של אמבין נמכרה בסוף שנת 2009 למנל טכנולוגיות, ששינתה את שמה ל"אמבין סיסטם".
באותו זמן עסקה אמבין ביבוא ושיווק ארונות ואביזרי אמבט ולוקרים ומחיצות לשוק המוסדי.
אמבר אוגוסטה ראד היא פוליטיקאית בריטית חברת המפלגה השמרנית.
כיהנה כשרת העבודה והפנסיה, מזכירת הפנים וכשרה לענייני נשים ושוויון הזדמנויות בקבינט ממשלת בריטניה, וכן כנציגת מחוז הייסטינגס וריי בפרלמנט של בריטניה.
היא בעלת תואר ראשון בהיסטוריה מאוניברסיטת אדינבורו.
לאחר לימודיה עבדה בבנק ההשקעות ג'יי.
מורגן, שימשה אנליסטית בקרן הון סיכון והקימה משרד בתחום משאבי אנוש.
ב-2005 התמודדה ללא הצלחה בבחירות לנציגות מחוז ליברפול גרסטון בפרלמנט הבריטי.
בבחירות הכלליות ב-2010 נבחרה לנציגת מחוז הייסטינגס וריי בפרלמנט.
בבחירות ב-2015 נבחרה לתקופת כהונה נוספת בתפקיד.
בבחירות ב-2017 שמרה על מושבה לאחר שניצחה ברוב של 0.7%.
בשנים 2010 עד 2012 כיהנה כחברה בוועדת האנרגיה, מזון וענייני הכפר, שימשה עוזרת לשר האוצר ג'ורג' אוסבורן, ב-2013 מונתה לעוזרת מצליף הסיעה וביולי 2014 מונתה לסגנית שר במשרד לענייני אנרגיה ושינוי אקלים.
במאי 2015 מונתה לשרה לענייני אנרגיה ושינוי אקלים וחברה בקבינט ממשלת בריטניה.
ביולי 2016 מונתה לשרת הפנים בקבינט של תרזה מיי.
בינואר 2018 מונתה בנוסף לשרה לענייני נשים ושוויון הזדמנויות.
ב-29 באפריל 2018 התפטרה מהקבינט על רקע שערוריית התנהלות משרד הפנים מול מהגרים מהקריביים כלפיהם איים בגירוש (פרשה שזכתה לכינוי Windrush scandal), ולאחר שנחשף כי קבעה יעד להעלאת שיעור המגורשים בניגוד להכחשותיה.
בנובמבר 2018 מונתה לשרת העבודה והפנסיה בקבינט.
באוקטובר 2019 פרשה מתפקידה על רקע מדיניותו של ראש הממשלה בוריס ג'ונסון בנושא הברקזיט.
היא לא התמודדה בבחירות לפרלמנט שנערכו בדצמבר 2019.
היא הייתה נשואה בשנים 1990 ל-1995 למבקר המסעדות אדריאן גיל.
אמבלין אנטרטיינמנט ) היא חברה אמריקאית להפקת סרטי קולנוע ותוכניות טלוויזיה שנוסדה על ידי הבמאי והמפיק סטיבן ספילברג, ומפיקי הסרטים קתלין קנדי ופרנק מרשל ב-1980. מטה החברה נמצא באולפני יוניברסל שביוניברסל סיטי, קליפורניה.
אמבר רוז ריווה היא שחקנית בריטית-יהודייה.
היא ידועה בעיקר מהופעותיה בתפקיד חאלה חוסיין, בתו של סדאם, בסדרה "בית סדאם" של רשת BBC / HBO, ובתפקיד מריה מגדלנה בסדרה "The Bible", ובסרט "בן האלוהים".
בשנת 2017 החלה לשחק בתפקיד דינה מדאני בסדרה של נטפליקס "המעניש".
אמה היא ממוצא יהודי פולני ואביה הוא ממוצא קנייתי-הודי.
במקור הורי אמה גורשו מקרקוב בתקופת המלחמה ובסופו של דבר התיישבו בממלכה המאוחדת.
יש לה אחות שעובדת בבית החולים "גרייט אורמונד סטריט" שבלונדון.
ואח שמתגורר בשווייץ ועובד כמדריך סקי.
ריווה החלה לשחק בגיל 17 כשלמדה באוניברסיטת ברונל.
היא הצטרפה ללהקת הצעירים של RADA ולקחה לעצמה סוכן.
ב-2011 כיכבה ריווה בסרט הדרמה הבריטי "Everywhere and Nowher", שם הכירה את השחקן ניט מוהן, הארוס שלה לעתיד.
ב-2013 גילמה את וידיה קאהן, צעירה פקיסטנית, במיני-סדרה של ה-BBC "מה שנשאר" לצדם של דייוויד תרלפול וראסל טובי.
בשנים 2017–2019 שיחקה בתפקיד מרכזי בסדרה "המעניש" מבית נטפליקס, בתור דינה מדני.
אמביוטוציים (שם מדעי: Embiotocidae) היא משפחה של דגים ימיים מסדרת הדקראים.
הם חיים רק בצפון האוקיינוס השקט שלחופי אמריקה (רק לעיתים נדירות הם נצפים מדרום לבאחה קליפורניה) אך כמה מינים חיים גם לחופי רוסיה, סין או יפן.
מינים אלה הם קרובי משפחתם של האמנוניים והם מגיעים עד לאורך 47 ס"מ.
כל המינים במשפחה יולדים צאצאים חיים.
הם בעלי סנפירים קרניים, שפתיים גדולות וסנפירי חזה קטנים.
רבים מהם צבעוניים או מפוספסים והם מבלים את מרבית חייהם בין צמחי המים או הקלפ של הימים הממוזגים.
אמבלודון (שם מדעי: Amebelodon) הוא סוג של יונק גדול קדום שהיה קרוב רחוק של הפילים והממותות הקיימות, אך השתייך למשפחה הנכחדת גומפותריומיים.
בסוג זה נמצאו 2 מינים: Amebelodon floridanus ו-Amebelodon fricki אשר חיו לאורך המישורים הגדולים וחוף המפרץ של אמריקה הצפונית בתקופת המיוקן לפני 9 עד 5 מיליון שנה.
בעבר גם הסוג Konobelodon אשר חי בסין ובאמריקה הצפונית היה משויך לסוג.
פיל קדום זה היה בעל זוג חטים גדולים ונמוכים ולסת גדולה בהרבה מאשר לפילים הקיימים.
בקצה הלסתות בלטו זוג ניבים שטוחים ורחבים שהתעקלו מעט מטה.
הוא השתמש בהם אולי כדי לחפור שורשים באדמה או כדי לאכול צמחי מים בביצות, בעודו מחזיק את ראשו מעל המים.
דימוי רווח של היצור מציג אותו עם חדק שפוף המחובר לפה.
בעת האחרונה הופיעו ראיות שליצור היה חדק גמיש הדומה לחדק הפילים המודרניים ואולי הוא השתמש בו גם לאכילה ושתייה.
היצור היה קטן מהפילים הקיימים, בגובה 2.5 מטר ומשקל של 3–5 טון.
אמבליריזה (שם מדעי: Amblyrhiza) הוא סוג של מכרסם גדול מקבוצת דמויי קביה ומהמשפחה הקדומה הוטיות ענק אשר חי באיים הקריביים והיה הגדול שבבני משפחתו.
המאובנים שלו נמצאו באנגווילה ובסן מרטן.
לא ברור מתי בדיוק חי אך זה היה בפליסטוקן והוא נכחד לפני 400–500 אלף שנים בלבד.
המשמעות של שמו הוא "קהה שורש".
המאובנים של המכרסם נחקרו ב-1856 בידי החוקר המפורסם אדוארד קופ, אשר קיבל את השרידים ממערה לא ידועה בקריביים.
נמצאו עד היום רק שרידים מעטים שלו.
מכרסם זה היה קרוב להוטיים המודרניים אך היה גדול מהם בהרבה, גדול גם מקפיבארה מודרנית והגיע למשקל מוערך של 50–200 ק"ג.
נמצאו ממנו רק עצמות בודדות, בעיקר של עצם הירך ושיניים ולא ברור איך נראה כל הגוף, אך כנראה שדמה להוטיות מודרניות.
חישובי הממדים נתמכו בחישוב של 16 מינים קרובים.
ככל הנראה הוא חי בדומה לעצלני קרקע גדולים והיה כבד מכדי לטפס אך ניזון מעלי עצים.
האמבליריזה כנראה נדד ממרכז אמריקה לעבר הקריביים במעבר שנעלם והיה מספק מעבר בין האיים השונים, בהם הוא חיפש עלי עצים.
כאשר האדמה הוצפה המכרסם נתקע על איים בודדים וכך גדל בהרבה מההוטיות הרגילות.
לא ברור ממה נכחד אך ייתכן שזה קשור להגעת האדם הלבן לאיים.
אמבלודונטים (שם מדעי: Amebelodontinae היא תת-משפחה של יונקים גדולים מסדרת הפילאים שמשויכת למשפחת הגומפותריומיים אשר חיו בין תקופת המיוקן לפליוקן לפני 16-2.5 מיליון שנה.
כמה חוקרים רואים בה משפחה נפרדת.
מינים אלו חיו באמריקה הצפונית, אמריקה הדרומית וגם באפריקה וחלק מאסיה.
חלקם הגיעו לאורך שישה מטרים, לגובה 2.5 מטרים ולמשקל 4.5 טונות.
בשל מידותיהם היו טורפים מעטים מאוד שסיכנו אותם.
ייתכן שהם חיו בעדרים בערבות.
למינים בתת-משפחה זו ניבים מוארכים ובולטים מאוד, ובעבר סברו שהם נועדו לחפור באדמה או ללקט צמחי מים מבריכות.
עם זאת הניבים העליונים שלהם לא היו מועילים להם למטרה זו.
ייתכן יותר שהניבים הללו עזרו להם לבקע צמחייה קשיחה.
סימני השחיקה על הניבים של חלק מהפרטים מצביעים על כך שהמינים להם השתייכו השתמשו בניבים כדי לחתוך דרך צמחייה.
אמבר דון היא סופרת משוררת, אמנית מיצג ויוצרת סרטים קנדית ועובדת מין לשעבר המגדירה את עצמה כפמיניסטית קווירית ופעילה למען עובדות מין.
אמבר דון (זהו שמה הפרטי, היא אינה משתמשת בשם משפחה) נולדה להורים אמריקאים שעזבו את באפלו, ניו יורק כדי להתחמק מצו הגיוס שקיבל אביה ב-1969. הם עברו לקנדה וגידלו את בתם בקומונה הקטנה קריסטל ביץ' באונטריו.
זוהי קומונה שמונה כ-8000 תושבים אשר שימשה השראה לדון בכתיבת ספרה האחרון "יציאת כביש סדום" על שם הכביש המקומי.
ב-1992, בגיל 17, עזבה את הקומונה ועברה לוונקובר ופרנסה את עצמה כעובדת מין בדאונטאון איסטסייד .
עבודתה כללה זנות ברחוב, אירוח בדירתה הפרטית וצילומי פורנוגרפיה.
היא כתבה על התקופה הזו בספרה השני, "איך שירה הצילה את חיי: זיכרונותיה של עובדת מין" שהוא ספר זכרונות ושירה.
בסוף שנות ה-90 נרשמה לסדנת שירה באוניברסיטת קולומביה הבריטית ולאחר מכן לתוכנית לתואר ראשון ותואר שני בכתיבה יוצרת של האוניברסיטה, שם היא גם מרצה בעצמה.
רומן ביכוריה Sub Rosa, שיצא לאור ב-2010, זכה באותה שנה בפרס למדא לספרות בקטגוריה ספרות ביכורים , ב-2012 בפרס דיין אוגילבי של קרן הסופרים של קנדה לסופרים להט"בים חדשים.
הרומן מספר על קבוצה של עובדות מין קטינות אשר יש להן כוחות קסומים שמעניקים להן ביטחון וחופש מסטיגמה.
דון הייתה גם עורכת של האנתולוגיה "אגרוף אשת העכביש: סיפורי פחד ותשוקה קווירית" , מועמדת לפרס למדא עבור מדע בדיוני, פנטזיה ואימה ב-2009, ועורכת משנה עם טריש קלי של "לשון קשוחה : פמיות כותבות פורנו" .
בשנת 2013 הוציאה ספר של חיבורים ושירים שכותרתו "איך שירה הצילה את חיי: זיכרונותיה של עובדת מין" .
אשר בנוסף לשירים מפרי עטה ולמאמרים בנושא כתיבה יוצרת ככלי להעצמת אנשים שקולם לא נשמע גם כולל שירים של עובדות מין שדון עבדה איתן בכל מיני אירועים ברחבי ונקובר.
הספר היה מועמד לפרס למדא ה-26 בקטגוריית ספר זכרונות/ביוגרפיה לסבית וזכה בפרס הספר של ונקובר לשנת 2013.
הרומן השני שלה, "יציאת כביש סדום שיצא לאור בשנת 2018. היה מועמד ב-2019 לפרס למדא ה-31 עבור פרוזה לסבית.
הרומן הוא מסוג ריאליזם קסום ועוסק ביחסי אם ובת, רומנטיקה לסבית, סיפור התבגרות, התגברות על טראומה ומסע על-טבעי.
היא מלמדת כתיבה יצירתית באוניברסיטת קולומביה הבריטית, וכמו כן מדריכה אורחת בפעילויות קהילתיות שונות בשכונת דאונטאון איסטסייד, אזור המושפע מבעיות הקשורות בעוני.
פרוזה, שירה ומאמרים פרי עטה מופיעים בכתבי עת ספרותיים ואנתולוגיות שונות, למשל רום .
ב-2004 יצא סרטה התיעודי Girl on Girl בבכורה בפסטיבל הסרטים הקווירי של ונקובר בו זכה בפרס בחירת הקהל לסרט קצר, ולאחר מכן הוקרן בפסטיבלים בינלאומיים ושולב בתוכנית הלימודים המגדרית באוניברסיטת קונקורדיה.
דון יצאה עם המופע "I Fell in Love with Black" ב-2013 בפסטיבל אומנות וספרות בוונקובר' שהוא עיבוד לסיפור קצר המספר את סיפור המשיכה הרומנטית בין ביילי, ילדה מתבודדת בת 7 לפסל שנקרא "קתדרלת השמים" המוצג בגלריית אולברייט-נוקס בבאפלו, ניו יורק.
המופע מכיל הקראה והצגת שקופיות.
דון ניהלה את התוכניה של פסטיבל הסרטים הקווירי של ונקובר במשך ארבע שנים, עד 2012. בשנת 2017, היא הצטרפה בשנית לפסטיבל הסרטים הקווירי של וונקובר כמנהלת אומנותית.
היא שירתה לצד ויוק שרעיה ואן פלמינג כשופטות בפרס דיין אוגילבי בשנת 2013, והן בחרו במחזאי כריס גטצ'ליאן כזוכה של השנה.
דון מקדמת תפיסה פמיניסטית הצטלביותית, הלוקחת בחשבון גזע, מעמד ונטייה מינית.
היא מקדמת שיח בנושא הסטיגמות הקשורות לעבודת מין גם בתוך הקהילה הלסבית ובקרב קהילות אקטיביסטיות.
כותרת שנת פרסום הערות עם לשון קשוחה: פמיות כותבות פורנו 2005 עורכת אגרוף אשת העכביש: סיפורי פחד ותשוקה קווירית 2009 עורכת תת-רוזה 2010 איך שירה הצילה את חיי 2013היכן שהמילים נגמרות והגוף שלי מתחיל 2015 יציאת כביש סדום 2018
אמבר הוא סרט דרמה רומנטית אמריקאי משנת 1947 בבימויו של אוטו פרמינגר, עם לינדה דרנל וקורנל ויילד בתפקידים הראשיים.
התסריט מבוסס באופן חופשי על רב המכר "לנצח אמבר" של קתלין וינזור משנת 1941. הספר הושווה בזמנו לחלף עם הרוח של מרגרט מיטשל והיוצרים רצו לשחזר את הצלחת הסרט עם ויוויאן לי.
לאחר חיפושים מאומצים בחרו בלינדה דרנל.
סיפור המתבסס על אירועים היסטוריים כמו מהפכת מלחמת האזרחים האנגלית, המגפה הגדולה של לונדון, השרפה הגדולה של לונדון, המלך צ'ארלס השני ועוד.
צעירה כפרית רוצה לעשות את כל הדרך עד למיטתו של המלך באמצעים לא כל כך מוסריים.
בשל כך הספר והסרט הוחרמו לזמן מה בכמה ערים בארצות הברית.
הבמאי הראשון של הסרט היה ג'ון סטאהל אך הוא הוחלף לאחר 39 ימי צילום על ידי אוטו פרמינגר.
הסרט היה מועמד לפרס אוסקר לפסקול המקורי הטוב ביותר.
הוא לא הגשים את התקוות שתלו בו.
שנת 1644, מלחמת אזרחים משתוללת באנגליה לאחר עליית אוליבר קרומוול.
אזרחים שנסים מהמלחמה לאזור הכפרי, משאירים תינוקת ליד אחד הבתים, עטופה בשמיכה ועליה רקום "אמבר".
משפחת כפריים מאמצת את היתומה הנקראת אמבר על שום צבע הענבר של עיניה.
שנת 1660, אמבר (לינדה דרנל) בת 16 ואביה המאמץ רוצה להשיא אותה לאחד מבחורי הכפר אבל היא מסרבת ושואפת לגדולות.
לכפר מגיעים חיילים ובראשם הקצינים ברוס קרלטון (קורנל ויילד) וחברו, לורד אלמסבורי (ריצ'רד גרין).
אמבר מבקשת מברוס שייקח אותה ללונדון אך הוא מסרב.
היא מגיעה ללונדון בכוחות עצמה, נפגשת עם ברוס והם מתעלסים.
ברוס עוזב אותה למחרת לעיסוקיו כפריבטיר באישור המלך.
הוא משאיר לה מאתיים פאונדס אך נוכלים גוזלים ממנה את הכסף, היא נכנסת לחובות ונשפטת למאסר בכלא ניוגייט.
שם היא מתוודעת לפושע בשם בלק ג'ק (ג'ון ראסל) שמתאהב בה.
הפושע בורח יחד אתה, מביא אותה למאורת עבריינים שם היא יולדת את בנה ברוס.
היא עוזרת לו בשוד, מפתה אנשים עשירים ואז בלק ג'ק שודד אותם.
באחת הפעולות הוא נתפס ונהרג ואמבר מצליחה להימלט.
היא מוצאת מקלט אצל קפיטן רקס מורגן (רקס לנגן) שמתאהב בה, מסכים להציל אותה ולהפוך אותה לשחקנית.
בהופעותיה היא מתוודעת למלך צ'ארלס השני (ג'ורג' סנדרס) שמוקף בפילגשים.
ברוס חוזר ואמבר עדיין אוהבת אותו.
מורגן מפתיע אותם במצב אינטימי ומזמין את ברוס לדו-קרב.
ברוס נענה להזמנה והורג אותו.
אמבר נשארת לבד עם המשרתת שלה נאן (ג'סיקה טנדי).
מחוסר ברירה היא נענית להצעתו של הרוזן רדקליף (ריצ'רד היידן), אלמן מבוגר ומתחתנת איתו.
היא עדיין מאוהבת בברוס ולכן כשהיא שומעת שהוא חולה מאוד בדבר שפרץ על אנייתו, היא עוזבת את רדקליף, מטפלת בברוס הגוסס ומצילה אותו.
ברוס חוזר לווירג'יניה וצ'ארלס השני מחזר אחר אמבר למורת רוחו של רדקליף.
רדקליף נועל את אמבר בחדרה אך משרת נזעם פורץ אל הדלת, מציל את אמבר ומשליך את רדקליף ללהבות.
כעת אמבר היא אלמנה פנויה והופכת לפילגשו של צ'ארלס.
ברוס חוזר לאנגליה עם אשתו קורינה וצ'ארלס מפסיק את קשריו עם אמבר.
לפי רצונו של ברוס הצעיר, הוא עובר לגור עם אביו בארצות הברית.
אמבר מילדרד ראפין היא קומיקאית, מנחת טלוויזיה, סופרת, שחקנית, תסריטאית ומחזאית אמריקאית.
ראפין נולדה בעיר אומהה שבמדינת נברסקה בארצות הברית.
היא הצעירה מבין חמישה אחים.
בילדותה למדה שפת סימנים כדי לתקשר עם שכן חירש.
בשנת 2001 החלה להופיע בהפקות תיאטרון מקומיות ובמופעי אלתור באומהה.
בזמן שהופיעה עם להקת האלתור שלה באירוע בשיקגו, פגשה את הקומיקאית והבעלים של תיאטרון iO, צ'ארנה הלפרן.
הלפרן עודדה את ראפין לעבור לשיקגו, מאחר שלדעתה לראפין "תהיה עבודה במשרה מלאה, בקומדיה, בתוך שנה".
בשנת 2008, לאחר שסיימה את לימודיה ב-iO, עברה ראפין לאמסטרדם לשמש תסריטאית ושחקנית בקבוצת האימפרוביזציה - בום שיקגו אמסטרדם.
לאחר שחזרה לארצות הברית הופיעה במסגרת הקבוצה הקומית "העיר השנייה" הן בדנוור והן בשיקגו.
בשנת 2011 היא עברה ללוס אנג'לס והצטרפה לקבוצה הקומית ביוטיוב RobotDown שבה חברים גם ג'סיקה לואו, קרלו קורבליני ודייבי וורש.
היא הופיעה בפרק בתוכנית המערכונים Key & Peele.
היא הצטרפה גם לקבוצת המערכונים והקומדיה המוזיקלית Story Pirates, וביצעה בה מערכונים על פי סיפורים שכתבו ילדים.
בשנת 2013 ספגה תוכנית המערכונים "סאטרדיי נייט לייב" ביקורת על שלא היו בה חברי צוות אפרו-אמריקאיים.
ראפין נבחנה לתוכנית בשנת 2014 לצד טיפאני האדיש ולזלי ג'ונס, אך לא הצליחה באודישן שלה.
כעבור כמה ימים התקשר אליה סת' מאיירס והציע לה לכתוב לתוכנית הלייט-נייט החדשה שלו.
ראפין קיבלה את ההצעה והיא אחת הכותבות הקבועות בתוכנית מראשיתה, ואף משתתפת במערכונים לצד כותבים אחרים.
בעקבות מחאות ג'ורג' פלויד יצרה ראפין פינה שבועית ובה סיפרה על היתקלויות שהיו לה עם שוטרים ועל אלימות משטרתית שחוותה או הייתה עדה לה.
לכבוד הפרק האלף של התוכנית ראיין מאיירס ראיין את ראפין כאורחת.
בפברואר 2018 הנחתה ראפין את טקס פרס גילדת הכותבים של אמריקה.
בשנת 2019 החלה לשמש תסריטאית ראשית בסדרה הקומית "מצחיקה בשחור" ברשת HBO.
בשנת 2020 החלה להנחות תוכנית לייט נייט משלה, "המופע של אמבר ראפין", ב-Peacock.
בינואר 2021 הוציאו ראפין ואחותה לייסי לאמאר את הספר "You'll Never Believe What Happened to Lacey: Crazy Stories about Racism", והוא נכנס לרשימת רבי-המכר של הניו יורק טיימס.
אמבר ריבס הייתה סופרת ופמיניסטית בריטית.
נולדה בשנת 1887 בניו זילנד.
אימה, מוד פמבר ריבס, הייתה סופרג'יסטית ובין מקימות האגודה הפביאנית.
אביה, ויליאם פמבר ריבס, היה פוליטיקאי וסופר.
בשנת 1896 עברה המשפחה לאנגליה בעקבות מינויו של האב לנציב העליון של ניו זילנד באנגליה.
בשנת 1905 החלה ריבס ללמוד פילוסופיה בקולג' ניוהאם בקיימברידג'.
היא הצטיינה בלימודיה, וגם הייתה מעורבת בפעילות התנועה הפביאנית בקולג'.
ניהלה מערכת יחסים עם הסופר ה.ג'.
ולס (הרברט ג'ורג' ולס), שהיה ידיד של הוריה, ונשוי באותה עת.
ביתם המשותפת נולדה בשנת 1909. מערכת היחסים בין השניים זכתה בחברה השמרנית של אותה עת למעמד שערורייתי ואף הביאה להחרמתו של ולס מחוגים מסוימים.
יש הטוענים כי ספרו של ולס, "אן ורוניקה" מבוסס על מערכת היחסים שלו עם ריבס.
ולס וריבס ניסו במשך זמן קצר לנהל חיים משותפים כזוג ועברו יחד לצרפת, אולם ניסיון זה נכשל אחרי זמן קצר וריבס שבה לאנגליה.
הוריה, ובעיקר אביה, התנגדו למערכת היחסים שלה עם ולס ולהריון מחוץ לנישואין.
בעידודם, נישאה באותה שנה לעורך הדין ריברס בלנקו וייט, סמוך למועד הולדת ביתה.
לזוג נולדו שני ילדים נוספים בשנים 1921 ו־1914.
ריבס עבדה באדמירליות ובהמשך שימשה עובדת מדינה.
היא גם ניהלה את מחלקת שכר הנשים במשרד התחמושת הבריטי.
לימדה בקולג' מורלי בלונדון במשך 37 שנים, שם הרצתה בתחומים פסיכולוגיה ואתיקה.
ריבס פרסמה ארבעה רומנים ושני ספרי עיון.
כמו כן כתבה ביקורות ספרות בעיתונים כגון "ווג", "קווין" (מגזין שבהמשך התאחד עם הרפרס בזאר), ו-"סאטרדיי רוויו".
ולס בכתיבת ספרו "עבודה, עושר ואושרה של האנושות" ("The Work, Wealth and Happiness of Mankind"), ספר בתחום הכלכלה וזכויות העובדים.
בין היתר תרמה לפרק אודות זכויות נשים במעגל העבודה.
ברומנים פרי עטה עסקה ריבס בתמות פמיניסטיות וחברתיות.
ספר הביכורים שלה, "הגמול על המעלות הטובות" ("The Reward of Virtue") משנת 1911 מתמקד בחייה של אישה צעירה שנקלעת לנישואין אומללים ומוצאת עצמה כשהיא חסרת כל ידע וכלים לגבי ניהול הפן הכלכלי בחייה.
גם בספרה השני, "גברת ובעלה" ("A Lady and Her Husband") משנת 1914 עוסקת ריבס בזכויותיהן הכלכליות של נשים.
גיבורת הספר היא אישה נשואה בגיל העמידה, שמחליטה לרכוש השכלה לאחר שילדיה עוזבים את הקן, כדי להשתלב בעסק המצליח של בעלה.
הגיבורה גם לומדת למצוא את מקומה ואת קולה במערכת הנישואין וחווה העצמה.
בהמשך הוציאה לאור שני רומנים נוספים, "Helen in Love" משנת 1916 ו "Give and Take: A Novel of Intrigue" משנת 1923 שבו התייחסה לחוויותיה כעובדת מדינה בתקופת מלחמת העולם הראשונה.
בכתיבתה העיונית התמקדה ריבס בנושאים חברתיים כגון כלכלה, בנקאות, פוליטיקה ותעמולה, אתיקה וכן סוגיות מעולם הפסיכולוגיה.
בספרה משנת 1938 "התעמולה החדשה" ("The New Propaganda") ניתחה את הסיבות הפסיכולוגיות להצלחתן של ממשלות מן הימין והשמאל הקיצוניים, וחזתה את השפעתה של המלחמה על המשטר הפשיסטי של היטלר ומוסוליני.
בשנת 1941 יצא לאור ספרה "Worry in Women", שבו הושפעה מתיאוריות של פרויד, מלאני קליין וארנסט ג'ונס.
בספרה טענה ריבס כי שחרור הנשים זימן להן הזדמנויות חדשות לצד אחריות רבה.
כמו כן טענה כי מערכת החינוך מנציחה פערים בין בנים לבין בנות ומפלה את התלמידות, מה שתורם בהמשך להיווצרות של "תסביך נחיתות" בקרב נשים רבות.
כמו כן, התייחסה בספרה לנושאים רלוונטיים לדור המלחמה כגון פחדים וחששות ומתחים במערכת הזוגית ובתא המשפחתי.
ספרה האחרון של ריבס "אתיקה לכופרים" ("Ethics for Unbelievers") יצא לאור בשנת 1949. בספר שאפה ליצור מערכת ערכים אשר אינה מתבססת על דת.
היא שמה דגש על רציונליזם ועל הגדרת מערכת מוסר, שיכולה לעודד התפתחות של אינדיבידואלים בריאים בגוף ובנפש, בעלי חופש לעסוק ברעיונות ויעדים אישיים.
היא טענה שכינונם של מדעי החברה ובפרט הפסיכולוגיה הפרוידיאנית, סייעו להתפתחות קודים אתיים שמנעו הדחקה של אינסטינקטים אנושיים בסיסיים.
בין היתר התבססה בכתיבתה על תיאוריות האמנה החברתית ותאוריית משפט הטבע.
אמבר קרוז , הידועה בשם במה אמבר לוסיד (Ambar Lucid), היא זמרת-יוצרת אמריקאית.
אמבר נולדה בניו ג'רזי לאם דומיניקנית ולאב מקסיקני.
היא בילתה בין הגלאים 5 עד 7, עברה בין הרפובליקה הדומיניקנית לניו ג'רזי עד שעברה לניו ג'רזי לצמיתות.
בגיל 8 גורש אביה למקסיקו וניפשה איתו רק לאחר כשנהייתה בת 18, באותו הכירה את אחותה הקטנה לראשונה.
בשנת 2019, העלתה סרט אודות משפחתה בשם "Llegaron Las Flores".
אמבר תומכת בזכויות מהגרים, אף שהופיעה בקונצרט הצדקה למען ארגון זכויות המהגרים, "Selena For Sanctuary".
הסרט התיעודי ירד באותו שבוע שהוכרזו פשיטות נוספות מטעם ICE במספר ערים גדולות.
אמבר החלה לשיר בגיל 5 והתחילה לפרסם גרסאות כיסוי ביוטיוב, לאחר מכן היא למדה לבדה לנגן בפסנתר, גיטרה וביוקללה והשתמשה ביוטיוב לטכניקה קולית.
היא עזבה את התיכון שנה לפני סיומו כדי לעבור ללוס אנג'לס ולעסוק במוזיקה.
בשנת 2019, היא הוציאה את המיני-אלבום הבכורה שלה, Dreaming Lucid, וכשנה אחר כך, הוציאה את אלבום הבכורה שלה Garden of Lucid.
אמבר מבצעת את שיריה בשפות ספרדית ואנגלית."
אמבר סיפרה כי ההשארה שלה לכתיבת השירים שלה באה מאומנים אליס פיבי לואו, וילו סמית' וקאלי אוצ'יס, ומציינת את עמיתיה עומר אפולו וקוקו בתור הדור חדש של אומנים צעירים לטינים.
בשנת 2019 היא הודיעה שהיא יוצאת לסיבוב הופעות עם עומר אפולו.
באפריל 2020 היא צברה למעלה מ-600,000 עוקבים חודשיים בספוטיפיי.
אמביי (בהונגרית: Ömböly) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית אמביי קטנה עם השנים.
אזורו של הכפר מיושב לסירוגין מאז המאה ה-13, אך הוא הוכר באופן רשמי ככפר נפרד רק בשנת 1947 לאחר שהתנתק מנירפיליש
אמבלה אנזולה הוא כדורגלן אנגולי המשחק בעמדת החלוץ בפיזה בהשאלה מפיורנטינה.
אנזולה נולד בכפר בוקו-זאו שנמצא במובלעת קבינדה ובילדותו היגר עם משפחתו לצרפת.
הוא התחיל לשחק כדורגל בגיל 14 בקבוצת הנערים של טרואה וכעבור 4 שנים עבר לקבוצת הנוער של אקדמיקה דה קוימברה.
ב-28 בינואר 2015 אנזולה ערך את הופעת הבכורה שלו בקבוצה הבוגרת במסגרת גביע הליגה הפורטוגלי בהפסד 1–4 נגד פורטו.
בסיום העונה חתם בסרטננסה מהליגות הנמוכות בפורטוגל וב-7 באוגוסט 2016 חתם בוירטוס פרנקווילה.
ב-7 באוגוסט 2017 חתם לארבע שנים בקארפי.
ב-16 באוגוסט 2018 הושאל לטרפאני מהסרייה ג' עד לסיום העונה.
לאחר שטרפאני הצליחה לעלות בסיום העונה לסרייה ב', החליטו ראשי המועדון לרכוש את כרטיס השחקן שלו.
ב-13 בינואר 2020 הושאל לספציה עד לסיום העונה עם אופציה לרכישה.
ב-7 באוקטובר של אותה שנה חתם על חוזה לשלוש שנים במועדון לאחר שעונה לאחר מכן המועדון עלה לסרייה א'.
ב-9 באוגוסט 2023 חתם בפיורנטינה.
ב-9 באוגוסט 2024 הושאל ללאנס הצרפתית.
ב-7 באוגוסט 2025 הושאל לעונה אחת לפיזה מהסרייה א'.
מאחר שאנזולה נולד באנגולה וגדל בצרפת, הוא היה זכאי לשחק עבור שתי הנבחרות.
במרץ זומן לראשונה לסגל נבחרת אנגולה.
ב-25 במרץ ערך את הופעת הבכורה שלו בנבחרת במשחק נגד במסגרת מוקדמות גביע אפריקה לאומות 2021. ב-12 בנובמבר הבקיע את שער הבכורה שלו בנבחרת בתיקו 2-2 נגד .
אמביקה בהקטי מוד היא שחקנית וקומיקאית בריטית.
ידועה בזכות כיכובה בסדרות "זה הולך לכאוב" ו"יום אחד".
מוד גדלה בעיר פוטר'ס בר שבמחוז הרטפורדשייר, להורים מהגרים מהודו.
בעלת תואר ראשון באנגלית מאוניברסיטת דורהם.
בתחילת הקריירה שלה כקומיקאית, עבדה במקביל כעוזרת אישית בחברת "Condé Nast".
למדה משחק בבית המשחק למשחק "Theatrix" שבסנט אולבנס.
בשנת 2022, שיחקה בתפקיד ראשי בסדרת הדרמה הרפואית של BBC, "זה הולך לכאוב", בתור שרוטי אחריה, גניקולוגית מתמחה בבית חולים מטעם שירות הבריאות הלאומי.
בשנת 2024, שיחקה במיני-סדרה של נטפליקס, "יום אחד".
הסדרה עוקבת אחר מערכת היחסים בין דמותה של מוד, אמה מורלי, לדמותו של ליאו וודול, דקסטר מייהו.
הסדרה זכתה להצלחה רבה והובילה לפריצת דרך בקריירה של שני השחקנים.
שנהסרטתפקידהערות2018Fair Bnb (סרט קצר)איזי2019Granddaughter (סרט קצר)פיבי2020The Sacrifice (סרט קצר)רוקסנה2022Pet Name (סרט קצר)סופי2025תיק שחור (אנ')אנג'לה צ'יילדסTBASacrifice
שנהסדרהתפקידהערות2019The Mash Reportשרה2020The B@itסמנת'ה2021Tryingאשר2022זה הולך לכאובשרוטי אצ'ריהתפקיד ראשי; 7 פרקיםמרטין פישבקסאמהאני שונא את סוזיאונה פינץ'2024יום אחדאמה מורליתפקיד ראשי; 14 פרקים2025פליידייט (אנ')סלמה דסיי5 פרקים
שנהפרסקטגוריהפרויקטתוצאהמקור2020טקס פרסי Funny Woman——2022פסטיבל הטלוויזיה של אדינבורוכשרון פורץ דרך—2023טקס פרסי Broadcastiong Press Guild (BPG)השחקנית הטובה ביותרזה הולך לכאובטקס פרסי RTSשחקנית המשנה הטובה ביותר2024פרס גות'הם לטלוויזיהההופעה הטובה ביותר במיני-סדרהיום אחד
אמביסטומה מנומרת (שם מדעי: Ambystoma maculatum) היא מין של סלמנדרה מהמשפחה סלמנדרות חפרפרת החיה במזרח ארצות הברית וקנדה בין נובה סקוטיה, דרך ימת סופיריור ודרומה עד לג'ורג'יה הדרומית וטקסס.
סלמנדרה זו מגיעה לאורך ממוצע של כ-15–25 ס"מ, כאשר הנקבות גדולות בדרך כלל יותר מהזכרים.
היא בעלת עור שחור או אפור-כהה, כחול כהה, ירוק כהה או חום כהה.
הכתמים על הגב הם צהובים או כתומים.
לסלמנדרה ראש עגול ועיניים גדולות והיא בעלת גפיים קצרות וזנב עבה.
בטבע פרטים יכולים לחיות עד 20 שנה כשבשבי נצפו גם בגיל 30.
הסלמנדרה מצויה בטבע ביערות ממוזגים, לרבות יערות גשם ממוזגים ולחים ובמקווי מים כמו בריכות.
הסלמנדרות חיות לרוב במחילות מתחת לאדמה ויוצאות רק בעת ירידת גשמים.
כאשר הסלמנדרה מופרעת היא נוטה להסתתר בין העלים שעל הקרקעית אך היא מסוגלת גם לבצע אוטוטומיה לזנבה ועורה מכיל רעלים הדוחים טורפים.
הסלמנדרה ניזונה מתולעי אדמה, שבלולים, עכבישים, חרקים, מרבי רגליים, אצות ועוד ואף מסלמנדרות קטנות יותר.
הראשנים הבוקעים ניזונים מחסרי חוליות מימיים אך יהפכו לקניבליים בהינתן הזדמנות, למשל בתנאי רעב.
לעוברי הסלמנדרה ישנו קשר סימביוזי ייחודי עם האצה Chlorococcum amblystomatis, הגדלה על קליפת ביציהם ועוזרת לייצור חמצן לביצים ולהרחקת אמוניה מהביצים.
ראשני הסלמנדרה מתפתחות תוך חודש-חודשיים, בהתאם לטמפרטורת המים.
כעבור חודשיים עד 4 חודשים הראשנים מתבגרים והופכים לסמנדרות צעירות.
אמבר אנינג היא אתלטית בריטית, אלופת עולם באולם (נאנג'ינג 2025) בריצת 400 מטר.
בעל שתי מדליות ארד אולימפיות (פריז 2024) בריצת שליחות 4x400 מטר ובריצת שליחים 4x400 מטר משולב.
באליפות אירופה באולם שנערכה בגלאזגו שבממלכה המאוחדת במרץ זכתה במדליית כסף בריצת שליחות 4x400 מטר בתוצאה של 3:29.55 דקות, אחרי פולין (3:28.77 דקות) ולפני איטליה (3:31.90 דקות).
בנוסף, סיימה במקום 17 בריצת 400 מטר בתוצאה של 53.26 שניות.
באליפות אירופה עד גיל 20 שנערכה בבורוס שבשוודיה ביולי זכתה במדליית זהב בריצת שליחות 4x400 מטר בתוצאה של 3:33.03 דקות, ובמדליית כסף בריצת 400 מטר בשיא אישי חדש של 52.18 שניות.
באליפות העולם שנערכה בבודפשט שבהונגריה באוגוסט זכתה במדליית ארד בריצת שליחות 4x400 מטר בתוצאה של 3:21.04 דקות, אחרי הולנד (3:20.72 דקות) וג'מייקה (3:20.88 דקות).
באולימפיאדת פריז שנערכה באוגוסט זכתה בשתי מדליות ארד: בריצת שליחות 4x400 מטר בשיא הממלכה המאוחדת חדש של 3:19.72 דקות, אחרי ארצות הברית (3:15.27 דקות) והולנד (3:19.50 דקות), ובריצת שליחים 4x400 מטר משולב בשיא הממלכה המאוחדת חדש של 3:08.01 דקות, אחרי הולנד (3:07.43 דקות) וארצות הברית (3:07.74 דקות).
בנוסף, סיימה במקום חמישי בריצת 400 מטר בשיא אישי חדש של 49.29 שניות, לאחר שבשלב חצי הגמר קבע שיא אישי חדש של 49.47 שניות.
באליפות אירופה באולם שנערכה באפלדורן שבהולנד במרץ זכתה במדליית כסף בריצת שליחות 4x400 מטר בשיא הממלכה המאוחדת חדש של 3:24.89 דקות, אחרי הולנד (3:24.34 דקות) ולפני צ'כיה (3:25.31 דקות).
היא נפסלה במוקדמות ריצת 400 מטר.
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית זהב בריצת 400 מטר בתוצאה של 50.60 שניות, לפני אלכסיס הולמס מארצות הברית (50.63 שניות) והנרייט ייגר מנורווגיה (50.92 שניות).
באליפות העולם שנערכה בטוקיו שביפן בספטמבר סיימה במקום חמישי בריצת 400 מטר בתוצאה של 49.36 שניות.
אמביינט האוס הוא תת-ז'אנר מוזיקלי של מוזיקת אמביינט, מוזיקת האוס, דאון-טמפו, מוזיקת העידן החדש, אסיד האוס ואלקטרו, שהתפתח במועדוני צ'יל אאוט במהלך סוף שנות ה-1980, כחלק מסצנת הדאנס ביפן והממלכה המאוחדת.
בין האמנים מהז'אנר ניתן למנות את The Orb, KLF, Global Communication , מיקסמאסטר מוריס , מרטין גלובר ו- .
אתר המוזיקה AllMusic מגדיר את הז'אנר כ-"סמן קטגורי מוקדם" למוזיקה "המאמצת אלמנטנים ראשוניים מסוימים מאסיד האוס - מיד-טמפו, מקצבים של ארבע על הרצפה ; פדים ומיתרי סינתיסייזר; דגימות קוליות מרקיעות - עבור צורה חלומית ואטמוספירית יותר".
ב-Bloomsbury Encyclopedia of Popular Music of the World של שון אלביז מצוין כי ליצירות הז'אנר יש מספר מכנים משותפים: שימוש חוזר בארפג'ו של סינתיסייזרים שעוברים מודולוציה הדרגתית, ודגימות מקטעי אודיו מהודהדים של יצירות קולנועיות, טלוויזיוניות ומוזיקליות.
אמבקזלי אמבוקאזי הוא כדורגלן דרום אפריקאי המשחק בעמדת הבלם בקבוצת אורלנדו פירטס מליגת העל הדרום-אפריקאית ובנבחרת דרום אפריקה.
בינואר 2026 יעבור לשיקגו פייר מה-MLS.
אמבוקאזי גדל באקדמיית לנגליבללה ובמחלקת הנוער של אורלנדו פירטס, ובשנת 2024 החל לשחק בקבוצה הבוגרת של אורלנדו פירטס במסגרת ליגת העל הדרום-אפריקאית.
ב-10 ביוני 2025 ערך אמבוקאזי את הופעת הבכורה שלו בנבחרת דרום אפריקה, בניצחון 0–2 על נבחרת מוזמביק במשחק ידידות.
אמברוזיוס היה ההגמון של מילאנו, פיתח הגות בדבר היחסים הנכונים בין ראשי הכנסייה לשלטון החילוני, זכה למעמד קדוש נוצרי.
אמברוזיוס נולד בטרייר (Trier), בגליה צפונית למץ, בשנת 340 לספירה בערך.
אביו היה נציב גליה הדרומית, והוא נשלח לרומא ב-354 לאחר מות אביו, שם למד משפטים.
ב-372 התמנה למושל הפרובינציה של צפון איטליה, והוא ישב במילאנו.
ב-374, כאשר ביקש הקהל לבחור הגמון, במקום ההגמון האריאני שמת, התפתחו מריבות בין האורתודוקסים לאריאנים, כפשרה הציעו את אמברוזיוס, למרות שלא נטבל לנצרות ולא היה לו ניסיון בכמורה הוא נבחר, הוטבל לנצרות, ותוך ימים ספורים הוקפץ בהיררכיה לדיאקון, כומר ובישוף.
אמברוזיוס שילב בחיי הכמורה את העשייה המדינית, אולם הוא עצמו חי בפשטות וחילק את כספו לעניים.
מלבד היותו איש דת ומדינאי היה אמברוזיוס גם נואם מוכשר, משורר ושופט.
אמברוזיוס השתתף בחיי הדת והמדינה – הוא נלחם בעוז במתנגדי הדת הקתולית, בעיקר באריאנים.
הוא השפיע על הקיסר המזרחי תאודוסיוס הראשון (379–395) מבחינה דתית.
כאשר המון נוצרי מוסת עשה פרעות ביהודים והחריב בית כנסת בסוריה, תאודוסיוס ציווה לשקם את בית הכנסת ולהעניש את הפורעים, אך אמברוזיוס כתב לו שקיסר נוצרי שמקים בית כנסת יהודי פוגע בכבוד אלוהים, והקיסר ביטל את החלטתו.
במקרה אחר, כשתאודוסיוס הרג 7,000 מתושבי סלוניקי, כתב לו אמברוזיוס כי הוא לא יוכל לחוג את המיסה עם בית המלוכה עד שהוא יכפר על מעשיו בפומבי.
תאודוסיוס ניסה להיכנס בכוח לקתדרלה במילאנו, אך אמברוזיוס חסם בגופו את הכניסה.
לבסוף נכנע תאודוסיוס וביקש מחילה על מעשיו.
גם על הקיסר המערבי גרטיאנוס (375–383) השפיע אמברוזיוס, והקיסר הכריז ב-380 כי החלטות ועידת ניקיאה שעל סעיפיה הגן אמברוזיוס, מחייבת את כל הנתונים תחת הממשל.
ב-381 ניצחו הקתולים את האריאנים בוועידת קונסטנטינופול הראשונה בעקבות מאמציו הרבים של אמברוזיוס וראשי האריאנים הודחו מכהונותיהם.
כאשר הקיסר המערבי ולנטיניאנוס השני (383–392) ביקש להחזיר את אנדרטת האלה ויקטוריה ב-391 לפי בקשת הסנט והקונסול סימכוס, אמברוזיוס איים כי יחרים אותו, וולנטיניאנוס ביטל את החלטת הסנט.
חלק ממלחמתו של אמברוזיוס באריינים הייתה הזהות שנוצרה באותה תקופה בין אריאניזם לבין הגרמאנים או הגותים.
אנשי הצפון היו אריאנים בעוד אנשי איטליה השתייכו לכנסייה הרומית הניקאנית.
יוסטינה, אמו של הקיסר ולנטיניאנוס, הייתה אריאנית והיא שאפה להשיג משרה לכומר אריאני בכנסייה במילאנו עבור האוכלוסייה האריאנית שבעיר.
אמברוזיוס שבת בכנסייה עליה הייתה המחלוקת יחד עם קהילתו תוך שהם מזמרים מזמורי דת ללא הפסקה עד שניצח את אם הקיסר.
ב-387 הטביל אמברוזיוס את אוגוסטינוס לנצרות.
דעותיו בתחום התאולוגי השפיעו על התפתחותה של הנצרות, משום שהוא שילב בהם את הפילוסופיה של פילון וקידוש השם של החשמונאים.
הוא שילב בדבריו ניסוחים של הוגי דעות יווניים ורומאים כמו סנקה וקיקרו.
אמברוזיוס נחשב לאחד מאבות הכנסייה וזכה להיות אחד מארבעת הדוקטורים הראשונים של הכנסייה.
הרפובליקה האמברוזית שהתקיימה במילאנו במאה ה-15
אֶמְבַּרְגוֹ (Embargo; בתרגום: חרם, הסגר, בידוד) או הֶחְסֵם הוא חרם כלכלי המוטל על מדינה מסוימת, כלומר, איסור על מסחר וסחר עם אותה מדינה וניתוק היחסים הדיפלומטיים והכלכליים עמה.
מטרתו של האמברגו הוא בבידודה של המדינה המוחרמת והפעלת לחץ על שליטיה, מתוך הנחה שבידוד כלכלי גורם נזק לכלכלת המדינה המוחרמת.
ככלל, משמש האמברגו ככלי ענישה בידי המדינה המחרימה, על מדיניות או פעילות לא רצויה לה, בה נקטה המדינה המוחרמת.
עם זאת, משום שהאמברגו הוא באופיו מכשיר כלכלי, קיים ספק בדבר המטרות האמיתיות המשרתות את המדינות המחרימות בהפעילן אמברגו.
אחת הדוגמאות הוותיקות לשימוש באמברגו, בעת החדשה, התרחשה בתחילת המאה ה-19, בזמן המלחמות הנפוליאוניות, בהן עשו ניסיון מדינות היבשת האירופית להחרים כלכלית את בריטניה.
ניסיון אמברגו זה לא הצליח לחסום לחלוטין את המסחר בין אירופה היבשתית לבריטניה, וכמו כן פגע כלכלית במדינות המחרימות לא פחות משפגע בבריטניה.
אמברגו מפורסם המונהג כיום הוא האמברגו אותו הטילה ארצות הברית על קובה משנת 1960, כענישה על תוצאות המהפכה הסוציאליסטית והתקרבותו של שליטה, פידל קסטרו, לברית המועצות, אשר הייתה נתונה במלחמה קרה עם ארצות הברית.
כתוצאה מהאמברגו, נדחפה קובה לקשר הדוק יותר עם ברית המועצות.
ב-1992, לאחר נפילת הגוש הסובייטי, הידק הממשל האמריקאי את האמברגו על קובה, מתוך כוונה להפיל את משטרו של קסטרו.
עד היום, על אף הקשיים הכלכליים העצומים בהם נמצאת קובה, לא הצליח האמברגו האמריקאי להפיל את משטרו של קסטרו או לשנות את שיטת הממשל בקובה.
בפברואר 2011 הוטל אמברגו על לוב על מנת ללחוץ על השליט מועמר קדאפי לעזוב את השלטון עקב מהפכת עמו הנלוות בדיכוי שלטוני.
בעקבות לחץ של מדינות ערב ודרישתן מחברות אמריקאיות להחרים את ישראל, נחקק חוק בארצות הברית האוסר על השתתפות באמברגו משני, כלומר אסור לעסקים אמריקאיים להשתתף באמברגו שאינו מיועד להשגת אינטרסים אמריקאיים, ומכוון על ידי ממשלתם שלהם.
אמברגו יכול להיות חלקי, ולכלול החרמת סחר במוצרים מסוימים בלבד.
דוגמה מובהקת לאמברגו חלקי הוא אמברגו נשק, האוסר על סחר בנשק.
ב-1967, מעט לפני מלחמת ששת הימים, הטילה ממשלת צרפת על ישראל אמברגו על סחר בנשק.
לעיתים האמברגו איננו מדיניות רשמית של מדינה מסוימת אלא חרם צרכנים מצד אזרחים על מוצרים של מדינה מסוימת.
דוגמה כזו היא חרם על ההתנחלויות מצד אזרחים במדינות אירופה, או חרם שמטילים אזרחים ישראלים מסוימים על מוצרים המיוצרים בגרמניה.
אמברואז תומא היה מלחין צרפתי.
הוריו היו מורים למוזיקה והכינו אותו מגיל צעיר להיות מוזיקאי.
כבר בגיל 10 שלט בנגינה בכינור ובפסנתר.
בין מוריו שם היה ז'אן פרנסואה לסואר.
בשנת 1832 זכה בפרס רומא על הקנטטה שלו "הרמן וקטי".
פרס זה איפשר לו נסיעה ולימודים ברומא.
בתקופה זו חיבר מספר יצירות קאמריות- שלישיית פסנתר, רביעייה וחמישיית כלי קשת.
בשובו לפריז החל לחבר אופרות.
האופרה הראשונה שלו הייתה la Double Echelle ב-1837. לאחר מכן חיבר עוד מספר אופרות שלא שרדו את מבחן הזמן פרט לפתיחה לאופרה "ריימונד" (1851).
בשנת 1856 נתמנה תומא לפרופסור בקונסרבטואר בפריז, ובשנת 1871 החליף את דניאל אובר כמנהל הקוסבטוריון, משרה שהחזיק עד סוף ימיו.
בין תלמידיו היה תאודור דובואה.
בשנת 1866 העלה את מיניון, האופרה המוצלחת ביותר שלו.
עלילת האופרה היא לפי הרומן הידוע של גתה - וילהלם מייסטר.
הצגת הבכורה הייתה ב"אופרה קומיק" בפריז ב-17 בנובמבר 1866. האופרה הוצגה בכל רחבי אירופה, והייתה האופרה הצרפתית המוצלחת ביותר במחצית השנייה של המאה ה-19. בעיקר ידועה הפתיחה לאופרה, האריה "התדע את הארץ שם פורח התפוז" מהמערכה הראשונה, והאריה - פולונז "אני טיטניה" מהמערכה השנייה.
לאחר מכן חיבר ב-1868 את האופרה המלט שזכתה להצלחה, אם כי פחותה מהצלחתה של "מיניון".
ב-1882 חיבר את האופרה האחרונה שלו "פרנצ'סקה די רימיני", שלא זכתה להצלחה.
אמבּרוֹלאוּרי (בגאורגית: ამბროლაური) היא עיירה בנפת אמברולאורי שבמחוז ההיסטורי רצ'ה בגאורגיה.
היא משמשת כבירת מחוז רצ'ה-לצ'חומי וסוואנתי תחתית גאורגיה.
העיירה ממוקמת בגובה 550 מטר (לפי גרסה אחרת 654) מעל פני הים, במפגש שבין נהר הריוני ונהר קריחולי.
היא הוכרזה לעיר בשנת 1966 ובשנת 2014 אוכלוסייתה מנתה 2,047 איש.
העיירה נזכרת לראשונה במאה השבע עשרה כחלק מממלכת אימרתי.
בעיירה היה ארמון מלוכה ששרידיו עדיין קיימים.
בשנת 1991 ניזוקה העיירה קשות ברעידת האדמה ברצ'ה.
אמברוזיו קונטריני או אמברוג'ו קונטריני (באיטלקית Ambrosio Contarini או Ambrogio Contarini , היה אציל, דיפלומט, סוחר ונוסע ונציאני.
נולד ב-1429 למשפחת האצולה הוונציאנית קונטריני חי בצעירותו בבירת האימפריה העות'מאנית קונסטנטינופול ועסק במסחר.
עזב את העיר בשנות ה-60 של המאה ה-15 עקב תחילתה של מלחמת ונציה - האימפריה העות'מאנית.